钦定古今图书集成/明伦汇编/氏族典/第528卷 > 《禹州志》 > 郭太
## 钦定古今图书集成/明伦汇编/氏族典/第528卷 > 《禹州志》 > 郭太

按《后汉书郭太传》：“太字林宗，太原界休人也。家世贫
贱，早孤，就成皋屈伯彦学，三年业毕，博通坟籍，善谈
论，美言制。乃游于洛阳，始见河南尹李膺，膺大奇之，
遂相友善，于是名震京师。后归乡里，衣冠诸儒送至
河上，车数千两，林宗惟与李膺同舟而济，众宾望之，
以为神仙焉。性明知人，好奖训士类。身长八尺，容貌”
魁伟，褒衣博带，周游郡国。建宁元年，太傅陈蕃、大将
军窦武为阉人所害，林宗哭之于野，恸既而叹曰：“人
之云亡，邦国殄瘁，瞻乌爰止，不知于谁之屋耳！”明年
春，卒于家，时年四十二。